b"\n_START_ARTICLE_\nBuddhas barn\n_START_SECTION_\nHandling\n_START_PARAGRAPH_\nI 1978 rejste den danske hippiepige Pia Rasmussen til Indien. I et tempel blev hun forf\xc3\xb8rt af en tibetansk mystiker. Ni m\xc3\xa5neder senere f\xc3\xb8dte hun en s\xc3\xb8n, som af l\xc3\xa6rde buddhister blev udpeget som 'tulku', dvs. en bevidst genf\xc3\xb8dsel af Dalai Lamas l\xc3\xa6rermester. S\xc3\xb8nnen har tilbragt sit liv i et indisk kloster. Her har han f\xc3\xa5et en buddhistisk opdragelse, som skal forberede ham til en tilv\xc3\xa6relse som religi\xc3\xb8st overhoved for tusindvis af mennesker. Men Pia Rasmussen f\xc3\xb8ler i dag, at hun har mistet sit barn. Buddhas barn er en dokumentarisk historie om, at hippietidens idealer om frihed, k\xc3\xa6rlighed og selvrealisering har haft store konsekvenser. Og om, at der bag buddhismens filosofi er nogle helt almindelige, skr\xc3\xb8belige mennesker."